Dette er en liste over byer og arenaer som har arrangert Eurovision Song Contest, Den europeiske kringkastingsunions årlige sangkonkurranse. Den første konkurransen ble arrangert i Lugano i Sveits i 1956, og fra 1958 har konkurransen blitt arrangert av landet som vant konkurransen året før. Siden da har det imidlertid vært flere unntak fra denne regelen: 1960, 1963, 1972, 1974 og 1980. Økonomi har vært hovedårsaken til at vinnerlandene sa fra seg arrangørjobben disse fem årene. Siden 1981 har alltid konkurransen blitt arrangert av landet som vant året før. Med åtte finaler har Storbritannia arrangert konkurransen flest ganger, mens Dublin har vært vertsby flest ganger med seks arrangementer. Like bak følger London og Luxembourg med fire konkurranser, og deretter København og Stockholm med tre konkurranser. Norge har arrangert Eurovision Song Contest tre ganger: Bergen i 1986 og Oslo i 1996 og 2010.